Isla Manicani

Ti Manicani ket ti bassit nga isla iti Golpo Leyte, Filipinas. Ti mangituray iti lokal a gobierno ket ti ili ti Guiuan iti probinsia ti Akindaya a Samar. Dagiti 3,000 nga agtataeng ket aggigianda kadagiti uppat a purok: ti San Jose, Banaag, Hamorawon ken Buenavista. Dagiti balay ken panagbangon ket kaaduan a simple a troso wenno konkreto a kalapaw nga awanan iti koriente wenno tubo iti danum.

Lokasion ken heograpia 

Mabirukan ti Manicani iti Golpo Leyte.

Pakasaritaan

Maikadua a Gubat ti Sangalubongan 

Idi las-id ti Maikadua a Gubat ti Sangalubongan binaliwan ti Marina ti Estados Unidos ti Manicani iti maysa a nangruna a maipapan iti baybay a pagtarimaan a pasilidad. Nabangon daytoy tapno mataripato ken masimpa dagiti ania man a barko iti plota. Nangiraman ti pasilidad iti pangibalayan para kadagiti 10,000 a tattao, ti maysa a panganan, dagiti talyer, dagiti pasdek ti administrasion, ken ti maysa a pagsinean iti ruar. Iti pay maipatinayon, naiyeg pay ti USS Artisan (AFDB-1) ken USS ABSD-5 iti Manicani. Kalpasan iti ipapanaw iti Manicani, narakrak amin dagiti pasdek ken utilidad ken inikkat babaen dagiti agserserbi iti Marina ti Estados Unidos.

Bagio Yolanda 

Nagsagaba ti Isla Manicani idi dagus a pannakapunta manipud iti Bagio Haiyan (lokal nga ammo a kas Yolanda). Gangani amin a nakaro a nadadael dagiti balay ken mairaman ti simbaan a nagkamangan dagiti 42 a tattao. Kaaduan dagiti tattao ket awanan iti kamang iti las-ud ti bagio. Napapaut ngem sumurok a makdominggo iti napalabas sakbay nakaabot iti tulong para iti Manicani.

Mina ti Manicani 

Ti Hinatuan Mining Corporation (HMC), ti maysa a subsidiario ti Nickel Asia (NAC), ket nangala kadagiti karbengan iti sitio ti Manicani idi 1987, nga iti immuna a nairehistro a komersial a kargamento manipud iti mina ket immay idi 1992. Nangipasardeng dagiti ioperasion ti HMC idi 1994 gapu iti panagsuek ti presio ti nikel. Idi 2001, uray iti nakaro a lokal nga isusuppiat, nangrugi manen iti panagmina. Idi Mayo 2001n dagiti lokal nga agprotprotesta ket nakiranggasda iti HMC. Ti maysa a lokal a taga Manicani ken dua pay ti nakaro a nasugatan idi dinungpar ti behikulo ti linia dagiti agprotprotesta. Id pay 2001, gapu ti pannakadadael iti delikado nga ekosistema, naipaayan ti HMC iti maysa a bilin iti panagsardeng.

Idi 2005, ti HMC ket naikkan iti pammalubos a mangikkat dagiti igamda. Rimsua dagiti panagpabasol iti panagabuso kadagiti karbengan ti tao idi dagiti 70 nga agprotprotesta ket pinagsisina babaen ti polis. Idi Hunio 2012 ti maysa pay kadagiti subsidiario ti Nickle Asia, Samar Nickel Resource Corp, ket nangipaay kadagiti pammabasol iti krimen idi sinerraan dagiti kameng ti grupo ti kontra-panagmina ti puerto tapno tapno mapasardeng ti pannagipatulod ti maysa a behikulo a pagluganan dagiti ubbing iti eskuela iti likmut ti isla.

Kitaen pay 

 Listaan dagiti isla iti Filipinas

Dagiti nagibasaran 

Is-isla ti Filipinas